CELEX: 32012R0440
Language: lv
Date: 2012-05-24 00:00:00
Title: Komisijas Īstenošanas regula (ES) Nr. 440/2012 ( 2012. gada 24. maijs ), ar kuru groza Īstenošanas regulu (ES) Nr. 439/2011, ar ko piemēro atkāpi no Regulas (EEK) Nr. 2454/93 attiecībā uz to, kā definēt noteiktas izcelsmes produktu jēdzienu izmantošanai vispārējo tarifu preferenču sistēmā, lai ņemtu vērā Kaboverdes īpašo stāvokli attiecībā uz dažu zvejas produktu eksportu uz Eiropas Savienību

25.5.2012   
            
            
               LV
            
            
               Eiropas Savienības Oficiālais Vēstnesis
            
            
               L 135/1
            
         KOMISIJAS ĪSTENOŠANAS REGULA (ES) Nr. 440/2012
   (2012. gada 24. maijs),
   ar kuru groza Īstenošanas regulu (ES) Nr. 439/2011, ar ko piemēro atkāpi no Regulas (EEK) Nr. 2454/93 attiecībā uz to, kā definēt noteiktas izcelsmes produktu jēdzienu izmantošanai vispārējo tarifu preferenču sistēmā, lai ņemtu vērā Kaboverdes īpašo stāvokli attiecībā uz dažu zvejas produktu eksportu uz Eiropas Savienību
   EIROPAS KOMISIJA,
   ņemot vērā Līgumu par Eiropas Savienības darbību,
   ņemot vērā Padomes 1992. gada 12. oktobra Regulu (EEK) Nr. 2913/92 par Kopienas Muitas kodeksa izveidi (1) un jo īpaši tās 247. pantu,
   ņemot vērā Komisijas 1993. gada 2. jūlija Regulu (EEK) Nr. 2454/93, ar ko nosaka īstenošanas noteikumus Padomes Regulai (EEK) Nr. 2913/92 par Kopienas Muitas kodeksa izveidi (2), un jo īpaši tās 89. panta 1. punkta b) apakšpunktu,
   tā kā:
   
               (1)
            
            
               Ar Regulu (EK) Nr. 815/2008 (3) Komisija piešķīra Kaboverdei atkāpi no izcelsmes noteikumiem, kas izklāstīti Regulā (EEK) Nr. 2454/93. Ar Īstenošanas regulu (ES) Nr. 439/2011 (4) Komisija piešķīra Kaboverdei jaunu atkāpi no šiem izcelsmes noteikumiem (5). Minētā atkāpe zaudēja spēku 2011. gada 31. decembrī.
            
         
               (2)
            
            
               Kaboverde 2011. gada 21. novembra vēstulē lūdza piešķirt minētās atkāpes termiņa trīs gadu pagarinājumu, t. i., no 2012. gada līdz 2014. gadam. Minētais pieteikums attiecas uz 2 500 tonnām sagatavotu vai konservētu makreles fileju un 875 tonnām sagatavotu vai konservētu fregates makreļtunzivs vai makreļtunzivs fileju.
            
         
               (3)
            
            
               Kopējie gada daudzumi, uz kādiem no 2008. līdz 2011. gadam attiecās piešķirtā atlaide, ievērojami palīdzēja uzlabot stāvokli Kaboverdes zvejas produktu apstrādes sektorā. Šie daudzumi ir zināmā mērā veicinājuši arī Kaboverdes amatierzvejas flotes darbības atjaunināšanu, kas šai valstij ir īpaši nozīmīga. Tomēr Kaboverdes flotes darbības pilnīgai atjaunināšanai plānotajā apmērā ir vajadzīga jauna pieejamās kapacitātes palielināšana, lai nodrošinātu pietiekamu noteiktas izcelsmes izejvielu daudzumu Kaboverdes zivju apstrādes uzņēmumiem.
            
         
               (4)
            
            
               Pieprasījumā norādīts, ka bez atkāpes tiktu būtiski ietekmēta Kaboverdes zivju apstrādes nozares spēja turpināt eksportu uz Savienību, un tas varētu kavēt Kaboverdes mazapjoma pelaģiskās zvejas flotes attīstību.
            
         
               (5)
            
            
               Atkāpei vajadzētu dot Kaboverdei pietiekamu laiku, lai pielāgotos noteikumiem par preferenciālas izcelsmes statusa iegūšanu. Ir vajadzīgs papildu laiks, lai nostiprinātu rezultātus, kurus Kaboverde jau guvusi savos centienos atjaunināt vietējās zvejas flotes darbību.
            
         
               (6)
            
            
               Lai nodrošinātu, ka pagaidu atkāpe tiek piemērota tikai tik ilgi, kamēr Kaboverde panāk atbilstību attiecīgajiem noteikumiem, atkāpe jāpiešķir uz trim gadiem, t. i., no 2012. līdz 2014. gadam, attiecībā uz šādiem ikgadējiem daudzumiem – 2 500 tonnām sagatavotu vai konservētu makreles fileju un 875 tonnām sagatavotu vai konservētu fregates makreļtunzivs vai makreļtunzivs fileju.
            
         
               (7)
            
            
               Lai nodrošinātu eksporta no Kaboverdes uz Savienību nepārtrauktību, atkāpe būtu jāpiešķir ar atpakaļejošu spēku no 2012. gada 1. janvāra.
            
         
               (8)
            
            
               Skaidrības labad ir lietderīgi nepārprotami noteikt: lai sagatavotām vai konservētām makreles, fregates makreļtunzivs vai makreļtunzivs filejām piemērotu atkāpi, vienīgās nenoteiktas izcelsmes izejvielas, ko var izmantot sagatavotu vai konservētu makreles fileju un sagatavotu vai konservētu fregates makreļtunzivs vai makreļtunzivs fileju ražošanā, uz ko attiecas KN kods 1604 15 11 un ex 1604 19 97, ir makreles, fregates makreļtunzivis vai makreļtunzivis HS pozīcijā 0302 vai 0303.
            
         
               (9)
            
            
               Tā kā no 2012. gada 1. janvāra KN kodu 1604 19 98 aizstāja ar KN kodu 1604 19 97, ir lietderīgi atjaunināt KN kodus produktiem, kuriem ir piešķirta atkāpe.
            
         
               (10)
            
            
               Tādēļ būtu attiecīgi jāgroza Īstenošanas regula (ES) Nr. 439/2011.
            
         
               (11)
            
            
               Šajā regulā paredzētie pasākumi ir saskaņā ar Muitas kodeksa komitejas atzinumu,
            
         IR PIEŅĒMUSI ŠO REGULU.
   1. pants
   Īstenošanas regulu (ES) Nr. 439/2011 groza šādi:
   
               1)
            
            
               regulas 1. un 2. pantu aizstāj ar šādiem:
               “1. pants
               Atkāpjoties no Regulas (EEK) Nr. 2454/93 72., 73. un 75.–79. panta, par Kaboverdes izcelsmes precēm saskaņā ar noteikumiem, kas izklāstīti šīs regulas 2., 3. un 4. pantā, uzskata šādas preces:
               
                           a)
                        
                        
                           sagatavotas vai konservētas makreles filejas, uz ko attiecas KN kods 1604 15 11 un ex 1604 19 97 un kas ražotas Kaboverdē no nenoteiktas izcelsmes makrelēm HS pozīcijā 0302 vai 0303;
                        
                     
                           b)
                        
                        
                           sagatavotas vai konservētas fregates makreļtunzivs vai makreļtunzivs filejas, uz ko attiecas KN kods ex 1604 19 97 un kas ražotas Kaboverdē no nenoteiktas izcelsmes fregates makreļtunzivīm vai makreļtunzivīm HS pozīcijā 0302 vai 0303.
                        
                     2. pants
               Šīs regulas 1. pantā paredzēto atkāpi laikposmos no 2011. gada 1. janvāra līdz 2011. gada 31. decembrim, no 2012. gada 1. janvāra līdz 2012. gada 31. decembrim, no 2013. gada 1. janvāra līdz 2013. gada 31. decembrim un no 2014. gada 1. janvāra līdz 2014. gada 31. decembrim piemēro produktiem, kas eksportēti no Kaboverdes un deklarēti laišanai brīvā apgrozībā Savienībā, nepārsniedzot daudzumus, kuri pielikumā noteikti katram importētajam produktam, ja ir ievēroti Regulas (EEK) Nr. 2454/93 74. pantā minētie nosacījumi.”;
            
         
               2)
            
            
               pielikumu aizstāj ar šīs regulas pielikuma tekstu.
            
         2. pants
   Šī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.
   To piemēro no 2012. gada 1. janvāra.
   
      Šī regula uzliek saistības kopumā un ir tieši piemērojama dalībvalstīs saskaņā ar Līgumiem.
      Briselē, 2012. gada 24. maijā
      
         
            Komisijas vārdā –
         
            priekšsēdētājs
         
         José Manuel BARROSO
      
   
   
      (1)  OV L 302, 19.10.1992., 1. lpp.
   
      (2)  OV L 253, 11.10.1993., 1. lpp.
   
      (3)  OV L 220, 15.8.2008., 11. lpp.
   
      (4)  OV L 119, 7.5.2011., 1. lpp.
   
      (5)  OV L 307, 23.11.2010., 1. lpp.
   
      PIELIKUMS
      
         
            “PIELIKUMS
            
                        Kārtas Nr.
                     
                     
                        KN kods
                     
                     
                        Preču apraksts
                     
                     
                        Laikposms
                     
                     
                        Daudzums
                        (neto svars tonnās)
                     
                  
                        09.1647
                     
                     
                        1604 15 11
                        ex 1604 19 97
                     
                     
                        Sagatavotas vai konservētas makreles (Scomber scombrus, Scomber japonicus, Scomber colias) filejas
                     
                     
                        1.1.2011.–31.12.2011.
                     
                     
                        2 500
                     
                  
                        1.1.2012.–31.12.2012.
                     
                     
                        2 500
                     
                  
                        1.1.2013.–31.12.2013.
                     
                     
                        2 500
                     
                  
                        1.1.2014.–31.12.2014.
                     
                     
                        2 500
                     
                  
                        09.1648
                     
                     
                        ex 1604 19 97
                     
                     
                        Sagatavotas vai konservētas fregates makreļtunzivs vai makreļtunzivs (Auxis thazard, Auxis rochei) filejas
                     
                     
                        1.1.2011.–31.12.2011.
                     
                     
                        875
                     
                  
                        1.1.2012.–31.12.2012.
                     
                     
                        875
                     
                  
                        1.1.2013.–31.12.2013.
                     
                     
                        875
                     
                  
                        1.1.2014.–31.12.2014.
                     
                     
                        875”